**Ognjen Kuzmić** (s. 16. kesäkuuta 1990 Doboj, Bosnia ja Hertsegovina) on serbialainen koripalloilija.

Ura
---

### Seurajoukkueet

Kuzmić aloitti uransa Bosnia ja Hertsegovinassa, Borac Banja Lukassa ja ensimmäiset koripallovaiheet alkoivat Findo Doboj'ssa suomalaisvalmennuksessa. Kuzmić tuli Suomeen vuonna 2008 ja pelasi Korihaiden A-junioreissa sekä edustusjoukkueessa. Tämän vuoksi hän ei kuluttanut joukkueensa ulkomaalaiskiintiötä. Huhtikuussa 2009 Korihait ja Kuzmić tekivät jatkosopimuksen, joka ulottui vuoteen 2011 saakka. Tammikuussa 2010 Kuzmić siirtyi Lapuan Korikobriin vuokralle, koska halusi saada suurempia peliminuutteja. Korihaiden ja Kuzmićin välinen sopimus purettiin ja hän siirtyi loppuvuonna 2010 bosnialaiseen KK Celikiin, joka pelasi maan pääsarjassa.

Kesällä 2011 hän siirtyi Unicaja Málagaan, jossa hän pelasi seuran farmijoukkueessa, Clinicas Rinconissa. Rincon pelasi Espanjan toisella sarjatasolla. Kuzmić osallistui NBA:n vuoden 2012 varaustilaisuuteen, jossa Golden State Warriors varasi hänet 52. pelaajana. Kesällä 2012 Málaga vuokrasi hänet Joventut Badalonalle. Yhden Badalona-kauden jälkeen Kuzmić siirtyi NBA-seura Golden State Warriorsiin.

Kaudella 2014–2015 Kuzmić pelasi NBA:ta Warriorsissa 16 ottelua. Kauden päätteeksi Warriors voitti ensimmäisen NBA-mestaruutensa 40 vuoteen.

Heinäkuussa 2015 Kuzmić siirtyi kreikkalaiseen Panathinaikosiin kaksivuotisella sopimuksella. Huhtikuussa 2016 hän lähti seurasta ehdittyään voittaa Kreikan cup-mestaruuden.

Heinäkuussa 2016 Kuzmić teki kolmen vuoden sopimuksen serbialaiseen KK Crvena Zvezdaan, joka pelasi maan pääsarjan ohella Euroliigaa ja Adrianmeren liigaa. Kuzmić palkittiin tammikuussa 2017 Euroliigan kuukauden pelaajana. Kuzmić voitti KK Crvena Zvezdan kanssa Serbian ja Adrianmeren liigan mestaruuden.

Heinäkuussa 2017 Kuzmić teki kahden vuoden sopimuksen Real Madridin kanssa. Kuzmićin kausi päättyi jo lokakuussa 2017 loukkaantumiseen, mutta oli joukkueen mukana voittamassa Euroliigan mestaruuden toukokuussa 2018.

### Maajoukkue

Serbian miesten maajoukkueessa Kuzmić on saavuttanut EM-hopeaa vuonna 2017.

Saavutukset
-----------

### Joukkuesaavutukset

* NBA:n mestaruus 2015
* Euroliigan mestaruus 2018
* Adrianmeren liigan mestaruus 2017
* Serbian liigan mestaruus 2017
* Serbian cupin mestaruus 2017
* Kreikan cupin mestaruus 2016
* NBA:n kehitysliigan mestaruus 2015

### Henkilökohtaiset saavutukset

* Euroliigan kuukauden pelaaja tammikuu 2017

Lähteet
-------

1. ↑  Ognjen Kuzmic Suomen koripalloliitto.  Arkistoitu 7.1.2009. Viitattu 22.2.2009.
2. ↑
3. ↑  Enberg, Marko: Korihait tänään Tarmon käsittelyssä  22.11.2008. Sanomalehti Uusimaa.  Arkistoitu 14.5.2014. Viitattu 22.2.2009.
4. ↑  Ognjen Kuzmicille jatkopesti Korihait. Viitattu 28.4.2009.
5. ↑  Ognjen Kuzmic loppukaudeksi Lapualle  8.1.2010. Korihait. Viitattu 8.1.2010.
6. 1 2  Warriors Select Barnes, Ezeli, Green And Kuzmic In 2012 NBA Draft  28.6.2012. National Basketball Association. Viitattu 29.6.2012. (englanniksi)
7. ↑  Ognjen Kuzmic ja és a Badalona  29.8.2012. Revista de Badalona. Viitattu 22.9.2012. (espanjaksi)[vanhentunut linkki]
8. ↑  Ognjen Kuzmic se marcha a la NBA  21.8.2013. ACB.  Arkistoitu 5.10.2013. Viitattu 22.8.2013. (espanjaksi)
9. ↑
10. ↑
11. ↑
12. ↑
13. ↑  KK Crvena Zvezda signs Ognjen Kuzmic to a three-year deal *Sportando*. Viitattu 22.5.2018. (englanniksi)[vanhentunut linkki]
14. ↑  Turkish Airlines EuroLeague MVP for January: Ognjen Kuzmic, Crvena Zvezda mts Belgrade *Sportando*. Viitattu 22.5.2018. (englanniksi)[vanhentunut linkki]
15. ↑  Real Madrid signs Ognjen Kuzmic to a two-year deal *Sportando*. Viitattu 22.5.2018. (englanniksi)[vanhentunut linkki]
16. ↑  Real Madrid's Ognjen Kuzmic likely done for the season with torn ACL *Sportando*. Viitattu 22.5.2018. (englanniksi)[vanhentunut linkki]

Aiheesta muualla
----------------

* Kuvia tai muita tiedostoja aiheesta **Ognjen Kuzmić** Wikimedia Commonsissa

* ACB:n pelaajaprofiili (Arkistoitu – Internet Archive) (espanjaksi)

  

Golden State Warriors – NBA:n mestari 2015
1 Ognjen Kuzmić ·
4 Brandon Rush ·
5 Marreese Speights ·
7 Justin Holiday ·
9 Andre Iguodala ·
10 David Lee ·
11 Klay Thompson ·
12 Andrew Bogut ·
19 Leandro Barbosa ·  

20 James Michael McAdoo ·
23 Draymond Green ·
30 Stephen Curry ·
31 Festus Ezeli ·
34 Shaun Livingston ·
40 Harrison Barnes  

Päävalmentaja Steve Kerr   

Apuvalmentajat Ron Adams · Jarron Collins · Bruce Fraser · Alvin Gentry · Keke Lyles · Luke Walton

Serbian joukkue – Koripallon EM-kilpailut 2015
4 Teodosić |
5 Simonović |
6 Kuzmić |
7 Bogdanović |
8 Bjelica |
9 Marković |
10 Kalinić |
11 Nedović |
12 Milosavljević |
13 Raduljica |
14 Erceg |
15 Milutinov |
Valmentaja Đorđević



|  |  |  |  |
| --- | --- | --- | --- |
| 

| * n
* k
* m
Serbian joukkue – Koripallon EM-kilpailut 2017 |
| --- |
|  |
| 
* 6 Mačvan
* 7 Bogdanović
* 11 Lučić
* 12 Milosavljević
* 14 Birčević
* 15 Štimac
* 19 Lazić
* 22 Micić
* 23 Gudurić
* 24 Jović
* 32 Kuzmić
* 51 Marjanović
* Valmentaja Đorđević

 |

 |